Държавен вестник, бр. 43, 2025 г., стр. 9

БРОЙ  43	
Д Ъ Р Ж А В Е Н  В Е С Т Н И К 	
СТР.  9  
10. има право да извършва на място про­
верки на изпълнението на условията на цен­
трализираните обществени поръчки от страна 
на изпълнителите;
11. изпълнява и всякакви други дейности във 
връзка с правомощията му по постанов­лението.
(2) Планирането и провеждането на общест­
вени поръчки от ЦОПСИКТ с предмет по чл. 3 
стартира в срок не по-късно от 9 месеца преди 
изтичането на срока на действие на централи­
зираните рамкови споразумения, сключени от 
ЦОПСИКТ, или на динамичните системи за 
покупки, създадени от ЦОПСИКТ.
Чл. 6. (1) Възложителите по чл. 4, ал. 1:
1. в случаите, когато в Министерството на 
електронното управление не е налична ин­
формация, предоставят на ЦОПСИКТ заявки, 
съдържащи данни за потребностите им от 
доставки по чл. 3 в процеса на планирането 
на централизираните обществени поръчки;
2. сключват договори въз основа на центра­
лизираните обществени поръчки в рамките на 
заявения финансов ресурс;
3. съгласуват с ЦОПСИКТ прогнозната 
стойност на обществената поръчка, преди да 
пристъпят към възлагането, когато потребно­
стите на конкретния възложител превишават 
лимита;
4. изпращат до ЦОПСИКТ:
а) уведомления за извършени от стопанските 
субекти нарушения на условията на централи­
зираните обществени поръчки, в това число 
при неподаване на оферта и отказ за сключване 
на договор;
б) уведомление за преустановяване на избора 
на изпълнител въз основа на централизирана 
обществена поръчка в 7-дневен срок от уведо­
мяването на изпълнителите;
в) копия от влезлите в сила съдебни реше­
ния, с които е установено неизпълнение на 
договори, сключени въз основа на централи­
зираните обществени поръчки, в 7-дневен срок 
от влизането им в сила;
5. предоставят на ЦОПСИКТ всяка друга 
информация, която бъде поискана от него 
или която преценят, че е нужна във връзка с 
изпълнението на постановлението;
6. извършват и други дейности, произтичащи 
от функциите им по постановлението.
(2) Във вътрешните си правила за управление 
на цикъла на обществените поръчки възло­
жителите по чл. 4, ал. 1 включват и правила 
за реда за планиране, обмен на информация с 
ЦОПСИКТ, сключване на договори въз основа 
на централизираните обществени поръчки и 
за контрол на изпълнението на сключените 
договори.
Чл. 7. (1) Централният орган за покупки в 
сектор „Информационни и комуникационни 
технологии“ уведомява възложителите по чл. 4, 
ал. 1 за всяко влязло в сила решение по чл. 22, 
ал. 1, т. 6, 8, 10 и 11 от Закона за обществените 
поръчки в съответната централизирана проце­
дура в 5-дневен срок от влизането в сила на 
решението. Централният орган за покупки в 
сектор „Информационни и комуникационни 
технологии“ уведомява възложителите по чл. 4, 
ал. 1 и при постъпване на жалба против реше­
ние или действие/бездействие на ЦОПСИКТ в 
5-дневен срок от съобщението на Комисията 
за защита на конкуренцията за образуване на 
производството.
(2) След уведомлението по ал. 1, изречение 
първо възложителите по чл. 4, ал. 2 не могат да 
откриват процедура за възлагане на обществена 
поръчка със същия предмет, освен в случаите 
по ал. 1 при решение по чл. 22, ал. 1, т. 8 от 
Закона за обществените поръчки.
(3) Централният орган за покупки в сектор 
„Информационни и комуникационни техноло­
гии“ уведомява възложителите по чл. 4, ал. 1 за 
всяко сключено рамково споразумение, както 
и за създадена динамична система за покупки.
(4) Възложителите по чл. 4, ал. 2 в до­
говорите с предмет по чл. 3, сключвани от 
тях за периодите, в които няма възложени 
централизирани обществени поръчки, оси­
гуряват възможност тези договори да бъдат 
прекратени при сключването на договор със 
същия предмет въз основа на централизира­
ната обществена поръчка. Когато условията 
в рамковото споразумение на ЦОПСИКТ са 
определени и са по-благоприятни от тези по 
действащия им договор, възложителите по 
чл. 4, ал. 2 сключват договор въз основа на 
рамковото споразумение, след което прекратя­
ват действащия си договор. Когато в рамковото 
споразумение не са определени всички условия 
или е създадена динамична система за покупки, 
възложителите по чл. 4, ал. 2 имат право да 
запазят действащия си договор, ако не могат 
да договорят по-изгодни условия въз основа на 
централизираната обществена поръчка.
(5) Условията по ал. 2 и 4 се отнасят и за 
възложителите по чл. 4, ал. 3, които са решили 
да се възползват от централизираните общест­
вени поръчки, провеждани от ЦОПСИКТ.
Чл. 8. Централният орган за покупки в 
сектор „Информационни и комуникационни 
технологии“ може да използва Централизира­
на автоматизирана информационна система 
„Електронни обществени поръчки“ за събиране 
на заявки от възложителите по чл. 4, ал. 1 за 
потребностите им от доставки на стоки по 
чл. 3, както и за комуникация с тях по кон­
кретните заявки.
Преходни и заключителни разпоредби
§ 1. Постановлението се приема на осно­
вание чл. 96, ал. 2 от Закона за обществените 
поръчки.
§ 2. В Постановление № 385 на Министер­
ския съвет от 2015 г. за дейността на Централния 
орган за покупки за нуждите на органите на 
изпълнителната власт (обн., ДВ, бр. 2 от 2016 г.; 
изм. и доп., бр. 34 и 74 от 2016 г., бр. 26, 36 и 
54 от 2019 г., бр. 101 и 110 от 2020 г., бр. 33 и